
Grozījumi Ministru kabineta 2022. gada 17. maija rīkojumā Nr. 328 "Par valstij piekrītošā nekustamā īpašuma Viestura ielā 44, Jēkabpilī,  nodošanu Jēkabpils novada pašvaldības īpašumā"
· Izdarīt Ministru kabineta 2022. gada 17. maija rīkojumā Nr. 328 "Par valstij piekrītošā nekustamā īpašuma Viestura ielā 44, Jēkabpilī,  nodošanu Jēkabpils novada pašvaldības īpašumā" (Latvijas Vēstnesis, 2022, 96. nr.) šādus grozījumus:
· 1. Izteikt 1. punktu šādā redakcijā:
· "1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu Valsts ieņēmumu dienestam nodot bez atlīdzības Jēkabpils novada pašvaldības īpašumā valstij piekrītošo nekustamo īpašumu (nekustamā īpašuma kadastra Nr. 5601 002 2754) – zemes vienību (zemes vienības kadastra apzīmējums 5601 002 2754) un būvi (būves kadastra apzīmējums 5601 002 2754 001) – Viestura ielā 44, Jēkabpilī (turpmāk – nekustamais īpašums), lai saskaņā ar Pašvaldību likuma 4. panta pirmās daļas 2. punktu to izmantotu pašvaldības autonomās funkcijas īstenošanai – pašvaldības administratīvās teritorijas labiekārtošanai un sanitārās tīrības nodrošināšanai."
· 2. Papildināt ar 6. punktu šādā redakcijā:
· "6. Atļaut Jēkabpils novada pašvaldībai par saviem finanšu līdzekļiem nojaukt būvi (būves kadastra apzīmējums 5601 002 2754 001), lai īstenotu šā rīkojuma 1. punktā minēto funkciju, un pēc būves nojaukšanas nodrošināt attiecīgu ierakstu dzēšanu zemesgrāmatā un Nekustamā īpašuma valsts kadastra informācijas sistēmā."

